CELEX: 62016TN0624
Language: hr
Date: 2016-09-05 00:00:00
Title: Predmet T-624/16: Tužba podnesena 5. rujna 2016. – Gollnisch protiv Parlamenta

17.10.2016   
            
            
               HR
            
            
               Službeni list Europske unije
            
            
               C 383/24
            
         Tužba podnesena 5. rujna 2016. – Gollnisch protiv Parlamenta
   (Predmet T-624/16)
   (2016/C 383/34)
   Jezik postupka: francuski
   
      Stranke
   
   
      Tužitelj: Bruno Gollnisch (Villiers-le-Mahieu, Francuska) (zastupnik: N. Fakiroff, odvjetnik)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Glavnog tajnika Europskog parlamenta od 1. srpnja 2016., dostavljenu 6. srpnja 2016. o „tome da je iznos od 275 984,23 eura neosnovano isplaćen u korist Bruna Gollnischa” i naloži nadležnom dužnosniku za ovjeravanje i računovodstvu institucije provedbu povrata tog iznosa;
            
         
               —
            
            
               poništi također obavijest i provedbene mjere ranije navedene Odluke sadržane u dopisima Glavnog direktora za financije od 6. srpnja 2016., ref. D 201920;
            
         
               —
            
            
               poništi u cijelosti obavijest o terećenju br. 2016-914 koju je potpisao isti Glavni direktor za financije od 5. srpnja 2016;
            
         
               —
            
            
               dosudi tužitelju iznos od 40 000 eura za naknadu neimovinske štete kao posljedicu neosnovanih optužbi iznesenih prije zaključenja istrage, štete počinjene njegovom ugledu i značajnih problema u privatnom i političkom životu prouzročenih pobijanom odlukom;
            
         
               —
            
            
               tužitelju također dosudi iznos od 24 500 eura na temelju troškova koji su mu nastali uslijed zastupanja, za pripremu ove tužbe, troškova umnožavanja i podnošenja navedene tužbe i priloženih dokumenata;
            
         
               —
            
            
               naloži Europskom parlamentu snošenje svih troškova;
            
         
               —
            
            
               podredno, u slučaju da Opći sud ne bude u potpunosti uvjeren u značaj i ozbiljnost pravnih i činjeničnih razloga koje je naveo tužitelj, u interesu dobrog sudovanja uzimajući u obzir neospornu vezu između navodnih činjenica na kojima se temelji pobijana odluka i onih koje su predmet kaznenog istraživanja koje je pokrenuo Predsjednik Europskog parlamenta:
               
                           —
                        
                        
                           prekine postupak do donošenja konačne odluke koja ima snagu pravomoćnosti koju izriče sudac francuskog suda pred kojim je Predsjednik Europskog parlamenta pokrenuo kazneni postupak;
                        
                     
                           —
                        
                        
                           posljedično naloži suspenziju primjene pobijane odluke do završetka postupka.
                        
                     
         
      Tužbeni razlozi i glavni argumenti
   
   U prilog osnovanosti tužbe tužitelj ističe jedanaest tužbenih razloga.
   
               1.
            
            
               Prvi tužbeni razlog, temelji se na nenadležnosti glavnog tajnika za donošenje pobijanih akata. Za odlučivanje o financijskim pitanjima koja se tiču zastupnika i njihovih klubova nadležno je Predsjedništvo Europskog parlamenta.
            
         
               2.
            
            
               Drugi tužbeni razlog, temelji se na povredi općih pravnih načela kao i zahtjeva koji se odnose na dobro upravljanje jer je uprava Parlamenta trebala sačekati rezultate istrage i postupaka koje je pokrenula prije donošenja pobijanih akata.
            
         
               3.
            
            
               Treći tužbeni razlog, temelji se na povredi tužiteljevog prava obrane. Pobijanim aktima povrijeđena je pretpostavka tužiteljeve nevinosti, njegovo pravo na suđenje, njegova mogućnost izjašnjavanja o bilo kojem dokumentu koji je uprava namjeravala iskoristiti protiv njega i njegovo pravo na saslušanje.
            
         
               4.
            
            
               Četvrti tužbeni razlog, temelji se na nezakonitoj inverziji tereta dokazivanja jer je uprava Parlamenta trebala od tužitelja zatražiti opravdanja u vezi s poslom koji je izvršio njegov asistent a posteriori kao i u pogledu naknada koje su mu bile odobrene.
            
         
               5.
            
            
               Peti tužbeni razlog, temelji se na nedostatku obrazloženja pobijanih akata koji su posve arbitrarnog karaktera.
            
         
               6.
            
            
               Šesti tužbeni razlog, temelji se na kršenju načela pravne sigurnosti i zaštite legitimnih očekivanja kao i primjeni nepostojećih ili retroaktivnih pravnih pravila.
            
         
               7.
            
            
               Sedmi tužbeni razlog, temelji se na kršenju političkih prava asistenata u Parlamentu.
            
         
               8.
            
            
               Osmi tužbeni razlog, temelji se na diskriminatornom karakteru pobijanih akata i zloporabi ovlasti koja je dovela do njihovog donošenja.
            
         
               9.
            
            
               Deveti tužbeni razlog, temelji se na kršenju neovisnosti zastupnika i nerazumijevanju uloge lokalnih parlamentarnih asistenata.
            
         
               10.
            
            
               Deseti tužbeni razlog, temelji se na činjeničnoj neosnovanosti prigovora uprave Parlamenta.
            
         
               11.
            
            
               Jedanaesti tužbeni razlog, istaknut podredno, temelji se na povredi načela proporcionalnosti.